Държавен вестник, бр. 12, 2013 г., стр. 83

БРОЙ  12	
Д Ъ Р Ж А В Е Н  В Е С Т Н И К 	
СТР.  83  
Проведените процедури задължително се отразяват в Документ № 1.
І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА 
Клиничната пътека се изпълнява в клиника/отделение I ниво на компетентност, съгласно медицински 
стандарт по „Хирургия“. Изискванията за наличие на задължителни звена, апаратура и специалисти са в 
съответствие с медицински стандарт „Хирургия“.
Забележка: В структура, осъществяваща дейности по хирургия от I ниво на компетентност, е допустимо 
извършването на дейности по детска хирургия от I ниво на компетентност при спазването на собствени 
клинични протоколи (диагностично-терапевтични алгоритми).
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНК-
ЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПО-
МОЩ
Лечебното заведение за болнична помощ може да осигури чрез договор, вменените като задължителни 
звена, медицинска апаратура и оборудване, и с друго лечебно заведение за извънболнична или болнична 
помощ, разположено на територията му и имащо договор с НЗОК.
Задължително звено/медицинска апаратура
1. Клиника /отделение по изгаряне, пластична хирургия или по хирургия 
или 
Клиника/отделение по детска хирургия
2. Операционен блок/зали
3. Септична операционна за смяна на превръзките
4. Клинична лаборатория*
5. Микробиологична лаборатория**
6. Рентгенов апарат, разположен на територията на болницата.
*Забележка: В случаите, когато ЛЗБП не разполага със собствена клинична лаборатория, то следва да 
осигури осъществяването на дейност по клинична лаборатория от съответното ниво, по договор със са-
мостоятелна медико-диагностична лаборатория или с клинична лаборатория – структура на друго лечебно 
заведение. В тези случаи лабораторията, с която е сключен договорът, следва да бъде разположена в една 
и съща сграда с болницата или в рамките на болницата. С договора задължително се обезпечава 24-часово 
осъществяване на дейностите по клинична лаборатория за нуждите на структурата по хирургия.
**Забележка: Изискванията за наличие на микробиологична лаборатория на територията на болницата се 
прилагат от 01.01.2014г. До 31.12.2013г. болницата може да бъде обслужвана от микробиологична лаборатория 
на територията на населеното място.
2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗ-
ПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗА-
ВЕДЕНИЕ, ИЗПЪЛНИТЕЛ НА БОЛНИЧНА ПОМОЩ 
Лечебното заведение за болнична помощ може да осигури дейността на съответното задължително звено 
чрез договор с друго лечебно заведение на територията на населеното място, което отговаря на изискванията 
за апаратура, оборудване и специалисти за тази КП и има договор с НЗОК.
Задължително звено/медицинска апаратура
1. Лаборатория (отделение) по клинична патология
3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.
Блок 1. Необходими специалисти за лечение на пациенти на възраст над 18 години:
– двама лекари с придобита медицинска специалност по хирургия
или
пластичен хирург;
– лекари със специалност по анестезиология и интензивно лечение;
– лекар със специалност по клинична лаборатория;
– лекар със специалност по образна диагностика.
Блок 2. Необходими специалисти за лечение на пациенти на възраст под 18 години:
– лекари със специалност по хирургия
или
пластичен хирург – при деца под 6 годишна възраст;
– лекари със специалност по анестезиология и интензивно лечение;
– лекар със специалност по клинична лаборатория;
– лекар със специалност по образна диагностика.
ЗАБЕЛЕЖКА: 
При анамнеза от страна на пациента за алергия се извършва задължителна консултация с лекар със спе-
циалност по анестезиология или клинична алергология.
4. ДОПЪЛНИТЕЛНИ ИЗИСКВАНИЯ ЗА ИЗПЪЛНЕНИЕ НА АЛГОРИТЪМА НА КЛИНИЧНАТА ПЪ-
ТЕКА:
За изпълнение и отчитане на пътеката задължително се изисква консултация със специалист по пластич-
но-възстановителна и естетична хирургия, работещ в клиника/отделение по изгаряне.